Παγκόσμιο Κύπελλο Καλαθοσφαίρισης Ανδρών 2019

Το Παγκόσμιο Κύπελλο Καλαθοσφαίρισης Ανδρών 2019 ήταν η 18η διοργάνωση του Παγκοσμίου Κυπέλλου Καλαθοσφαίρισης Ανδρών της FIBA. Η διοργάνωση φιλοξενήθηκε στην Κίνα και σχεδιάστηκε να πραγματοποιηθεί το 2019 αντί για το 2018. Έτσι έγινε το πρώτο Παγκόσμιο Κύπελλο Καλαθοσφαίρισης από το 1967 που δεν έγινε την ίδια χρονιά με το Παγκόσμιο Κύπελλο Ποδοσφαίρου αλλά έναν χρόνο μετά. Επιπλέον, για πρώτη φορά έλαβαν μέρος 32 χώρες αντί για 24 που συμμετείχαν μέχρι και το προηγούμενο Παγκόσμιο Κύπελλο Καλαθοσφαίρισης. 
Το Κύπελλο λειτούργησε ως πρόκριση για τους Θερινούς Ολυμπιακούς Αγώνες 2020, στους οποίους θα συμμετέχουν οι δυο καλύτερες ομάδες από την Αμερική και την Ευρώπη αλλά και οι καλύτερες ομάδες από την Αφρική, την Ασία και την Ωκεανία, παράλληλα με την οικοδέσποινα Ιαπωνία. Η Τσεχία και το Μαυροβούνιο έκαναν την πρώτη τους εμφάνιση ως ανεξάρτητα έθνη ενώ προηγουμένως συμμετείχαν ως Τσεχοσλοβακία και Σερβία-Μαυροβούνιο αντίστοιχα ενώ η Πολωνία επέστρεψε στο Παγκόσμιο Κύπελλο Καλαθοσφαίρισης για πρώτη φορά από το 1967. 
Οι ΗΠΑ, ως οι τελευταίοι πρωταθλητές του Παγκοσμίου Κυπέλλου Καλαθοσφαίρισης, απέτυχαν να προκριθούν στον τελικό της διοργάνωσης καθώς έχασαν στα προημιτελικά από την Γαλλία. Αυτό ήταν το πρώτο Παγκόσμιο Κύπελλο Καλαθοσφαίρισης Ανδρών όπου και οι τρεις πιο πετυχημένες ομάδες στην ιστορία του μπάσκετ (ΗΠΑ, Σερβία / Γιουγκοσλαβία και Ρωσία / Σοβιετική Ένωση) απέτυχαν να προκριθούν στους ημιτελικούς αγώνες. Ήταν επίσης το χειρότερο αποτέλεσμα για την εθνική ομάδα ανδρών των ΗΠΑ σε Παγκόσμιο Κύπελλο, με το τελευταίο χειρότερο αποτέλεσμά τους έως τότε την έκτη θέση το 2002.
Η Ισπανία κατέκτησε τον δεύτερο τίτλο της μετά την νίκη της επί της Αργεντινής με 95-75 στον τελικό. Η Γαλλία κέρδισε το χάλκινο μετάλλιο για δεύτερη συνεχόμενη φορά επικρατώντας της Αυστραλίας στον αγώνα για την 3η θέση.

Επιλογή του οικοδεσπότη

Η όλη διαδικασία επιλογής του οικοδεσπότη ξεκίνησε τον Απρίλιο του 2014. Υποβλήθηκαν προσφορές από αρκετά έθνη. Στις 16 Μαρτίου 2015, επιβεβαιώθηκε ότι το Παγκόσμιο Πρωτάθλημα Καλαθοσφαίρισης θα πραγματοποιηθεί στην Ασία, με την Κίνα και τις Φιλιππίνες να είναι οι τελικές χώρες για την επιλογή του οικοδεσπότη. Στις 7 Αυγούστου 2015, ανακοινώθηκε ότι η Κίνα κέρδισε έναντι των Φιλιππινών και θα φιλοξενήσει το Παγκόσμιο Πρωτάθλημα.

Πρόκριση

Η Κίνα ως η οικοδέσποινα χώρα προκρίνεται αυτόματα στην διοργάνωση. Τα πρωταθλήματα ανά ήπειρο δεν αποτελούν πλέον το σύστημα πρόκρισης στο Παγκόσμιο Πρωτάθλημα. Ο πρώτος γύρος της πρόκρισης για την Αμερική, την Ασία/Ωκεανία και την Αφρική περιλάμβανε 16 ομάδες σε κάθε χώρα ενώ η Ευρώπη είχε 32 ομάδες. Οι ομάδες της Α΄ κατηγορίας (Division A) χωρίστηκαν σε γκρουπ των τεσσάρων, με αγώνες που έγιναν στην έδρα της κάθε χώρας. Οι τρεις καλύτερες ομάδες του κάθε γκρουπ προκρίνονταν στον δεύτερο γύρο και οι τρεις τελευταίες ομάδες έπαιζαν με τις καλύτερες ομάδες από το Β΄ κατηγορίας (Division B) ώστε να προκριθούν στο Α΄ κατηγορίας (Division A) την επόμενη σεζόν.
Στον δεύτερο γύρο της πρόκρισης στο Παγκόσμιο Κύπελλο, οι ομάδες χωρίζονταν σε γκρουπ των έξι, με τελικό σύνολο τέσσερα γκρουπ στην Ευρώπη και δυο γκρουπ στις άλλες χώρες. Οι ομάδες διατηρούσαν τους πόντους που είχαν συγκεντρώσει στον πρώτο γύρο και αντιμετώπιζαν άλλες τρεις ομάδες σε αγώνες που διεξάγονταν στην έδρα της κάθε χώρας. Οι καλύτερες ομάδες από κάθε γκρουπ προκρίνονταν στο Παγκόσμιο Κύπελλο.
Ξεκινώντας από το 2019, δεν πραγματοποιείται επιλογή με βάση τον μπαλαντέρ και οι πρωταθλητές των Ολυμπιακών Αγώνων δεν είχαν εξασφαλισμένη στην συμμετοχή τους στην διοργάνωση.
Η κλήρωση για τις ομάδες που προκρίνονται στο Παγκόσμιο Κύπελλο πραγματοποιήθηκε στις 7 Μαΐου 2017 στο Κουανγκτσόου.
Το Μαυροβούνιο και η Τσεχία θα κάνουν την πρώτη τους εμφάνιση στο Παγκόσμιο Κύπελλο Καλαθοσφαίρισης 2019 ; το Μαυροβούνιο ήταν αρχικά μέλος της ομάδας της Βόρειας Μακεδονίας και αργότερα των ομάδων της Σερβίας και του Μαυροβουνίου ενώ η Τσεχία ήταν μέλος της ομάδας της Τσεχοσλοβακίας. Η Πολωνία επιστρέφει, μετά την τελευταία της συμμετοχή το 1967. Ο Καναδάς, η Κίνα, η Γερμανία, η Ρωσία, η Τυνησία και η Ακτή Ελεφαντοστού επιστρέφουν στο Παγκόσμιο Κύπελλο μετά την μη πρόκρισή τους το 2014. Η Κροατία, η Αίγυπτος, η Φινλανδία, το Μεξικό, η Σλοβενία και η Ουκρανία ήταν οι ομάδες που συμμετείχαν το 2014 μα δεν προκρίθηκαν το 2019. Η Βραζιλία και οι ΗΠΑ προκρίθηκαν το 2019, συνεχίζοντας να συμμετέχουν σε όλα τα Παγκόσμια Κύπελλα Καλαθοσφαίρισης.

Ομάδες

Κάθε ομάδα θα αποτελείται από μια αποστολή με 12 παίκτες ; μια ομάδα έχει την δυνατότητα να επιλέξει για την αποστολή της έναν επιπλέον παίκτη σύμφωνα με τους κανόνες επιλεξιμότητας της FIBA.

Παιχνίδια προετοιμασίας

Αρκετές ομάδες συμμετείχαν σε πρωταθλήματα, είτε ήδη υπάρχοντα είτε δημιουργημένα αποκλειστικά για αυτόν τον σκοπό, προετοιμασίας για το Παγκόσμιο Κύπελλο.

Παναμερικανικοί Αγώνες

Από τις οκτώ ομάδες του πρωταθλήματος, οι πέντε έχουν ήδη προκριθεί στο Παγκόσμιο Κύπελλο. Από αυτές τις πέντε ομάδες, όλες εκτός από τις ΗΠΑ έχουν παίκτες οι οποίοι αναμένεται να συμμετάσχουν στο Παγκόσμιο Κύπελλο Καλαθοσφαίρισης, με τις ΗΠΑ να χρησιμοποιούν παίκτες από διάφορους συλλόγους. Η Αργεντινή νίκησε το Πουέρτο Ρίκο και έθεσε σοβαρή υποψηφιότητα για το χρυσό μετάλλιο.

Πρωτάθλημα Ακρόπολις

Και οι 4 συμμετέχουσες ομάδες χρησιμοποίησαν το Πρωτάθλημα Ακρόπολις ως προετοιμασία για το Παγκόσμιο Κύπελλο. Η Σερβία κατέκτησε την πρώτη θέση στο πρωτάθλημα Ακρόπολις και ακολούθησε η Ελλάδα στην δεύτερη θέση.

Κύπελλο Άουστιγκερ

Τέσσερις ομάδες έπαιξαν σε αυτό το πρωτάθλημα, το οποίο διοργανώνεται από την Κίνα, ως προετοιμασία για το Παγκόσμιο Κύπελλο Καλαθοσφαίρισης.

Πρωτάθλημα Μάλαγας

Τέσσερις ομάδες συμμετείχαν σε αυτό το πρωτάθλημα προετοιμασίας που διοργανώθηκε στην Μάλαγα της Ισπανίας. Συμμετείχαν η Ισπανία, το Κονγκό, οι Φιλιππίνες και η Ακτή Ελεφαντοστού.

Άλλα παιχνίδια

Ποικίλα παιχνίδια έλαβαν χώρα ως προετοιμασία για το Παγκόσμιο Κύπελλο Καλαθοσφαίρισης Ανδρών 2019. Το σημαντικότερο ήταν το παιχνίδι ανάμεσα στις ΗΠΑ και την Ισπανία στο Κέντρο Χόντα στο Άναχαϊμ, στο οποίο συμμετείχαν οι δυο καλύτερες ομάδες στην Παγκόσμια Κατάταξη της FIBA. Στο παιχνίδι αυτό κέρδισαν οι ΗΠΑ.

Μορφή

Η διοργάνωση θα πραγματοποιηθεί σε τρία στάδια. Στο πρώτο στάδιο, οι 32 προκρινόμενες ομάδες θα χωριστούν σε οκτώ γκρουπ των τεσσάρων (A-H) και κάθε ομάδα θα παίξει με όλες τις άλλες. Οι δυο καλύτερες ομάδες από κάθε γκρουπ θα προχωρήσουν στον δεύτερο γύρο, στον οποίο θα δημιουργηθούν τέσσερα γκρουπ των τεσσάρων (I-L), από τις ομάδες που προκρίθηκαν από τον πρώτο γύρο, οι οποίες θα παίξουν μεταξύ τους. Οι δυο καλύτερες ομάδες από τα γκρουπ I-L θα προκριθούν στην τελική φάση νοκ-άουτ.
Θα επιστρέψουν οι αγώνες κατάταξης των ομάδων, δεδομένου ότι δεν πραγματοποιήθηκαν το 2014. Πραγματοποιούνταν σε κάθε Παγκόσμιο Πρωτάθλημα και έλαβαν χώρα για τελευταία φορά το 2010.
Συνολικά θα παιχτούν 92 αγώνες μέσα σε 16 ημέρες.

Κλήρωση

Η κλήρωση πραγματοποιήθηκε στις 16 Μαρτίου 2019 στο Πολιτιστικό Κέντρο Σεντσέν στο Σεντσέν.
Η οικοδέσποινα Κίνα και οι επτά καλύτερες ομάδες μέχρι τον Φεβρουάριο 2019 σύμφωνα με την παγκόσμια κατάταξη της FIBA τοποθετήθηκαν στο Δοχείο 1. Η Κίνα και οι ΗΠΑ τοποθετήθηκαν στους ομίλους Α και Ε αντίστοιχα. Οι ομάδες στα δοχεία 1, 4, 5 και 8 μοιράστηκαν στους ομίλους Α, Γ, Ε και Ζ και οι ομάδες στα δοχεία 2, 3, 6 και 7 μοιράστηκαν στους ομίλους Β, Δ, ΣΤ και Η. Ο Καναδάς μεταφέρθηκε από το δοχείο 5 στο δοχείο 6, αλλάζοντας θέση με το Ιράν (την καλύτερη ομάδα από εκείνο το δοχείο) προκειμένου να μην υπάρξουν δυο ομάδες από την Αμερική στον ίδιο όμιλο.
Οι πρεσβευτές του Παγκοσμίου Πρωταθλήματος Καλαθοσφαίρισης Ανδρών 2019 Κόμπι Μπράιαντ και Γιάο Μινγκ, ο Αμερικανός τραγουδιστής και στιχουργός Τζέισον Ντερούλο και η Κινέζα τραγουδίστρια Γιανγκ Τσάογιουε συμμετείχαν στην τελετή της κλήρωσης.
Μετά την κλήρωση, ο όμιλος Η, που περιλαμβάνει τις Αυστραλία, Καναδά, Λιθουανία και Σενεγάλη, περιγράφηκε ως ο "όμιλος του θανάτου".

Δεύτερος γύρος

Οι ομάδες που προκρίθηκαν μεταφέρουν τις βαθμολογίες τους από τον Πρώτο γύρο.

Κατάταξη στις θέσεις 17-32

Οι 2 τελευταίες ομάδες από κάθε όμιλο που θα προκύψουν στον πρώτο γύρο θα συμμετάσχουν στους Αγώνες Κατάταξης. Οι ομάδες μεταφέρουν τις βαθμολογίες τους από τον Πρώτο γύρο.

Λογότυπο

Το επίσημο λογότυπο του Παγκοσμίου Πρωταθλήματος Καλαθοσφαίρισης 2019 αποκαλύφθηκε επίσημα στις 21 Μαρτίου 2017 σε μια τελετή στην Σανγκάη. Το περιεχόμενό του εμπνεύστηκε από την Όπερα του Πεκίνου όπου οι ηθοποιοί συμβολίζουν θέματα όπως η σοφία, η επιμονή, η δύναμη και η τελειότητα - απαραίτητα χαρακτηριστικά που οι παίκτες των συμμετεχουσών εθνικών ομάδων θα πρέπει να επιδείξουν "προκειμένου να πετύχουν". Ο σχεδιασμός του λογοτύπου εμπνεύστηκε επίσης από τον Κινεζικό Χορό του Δράκου, μια πολιτιστική παράδοση που απεικονίζει την ιστορία δυο ιπτάμενων δράκων οι οποίοι μάχονται πάνω από ένα λαμπερό μαργαριτάρι το οποίο προορίζεται να παραλληλιστεί με τον ανταγωνισμό των εθνικών ομάδων για το τελικό τρόπαιο. Το λογότυπο δημιουργήθηκε στο γραφείο Flagship, με έδρα την Σανγκάη.

Χορηγοί

Η Infront China θα γίνει ο αποκλειστικός συνεργάτης μάρκετινγκ για τα εγχώρια εμπορικά δικαιώματα του Παγκοσμίου Πρωταθλήματος Καλαθοσφαίρισης 2019, σύμφωνα με το σύμφωνο συνεργασίας μεταξύ της Infront China, της Wanda Sports και της Διεθνούς Ομοσπονδίας Μπάσκετ. Το Παγκόσμιο Πρωτάθλημα Καλαθοσφαίρισης 2018 θα λάβει χώρα σε οκτώ πόλεις όπως το Πεκίνο, η Σανγκάη, η Guangzhou, η Nanjing, η Wuhan, η Shenzhen, η Foshan και η Dongguan από τις 31 Αυγούστου έως τις 15 Σεπτεμβρίου 2019.

Μασκότ

Προκηρύχθηκε ένας διεθνής διαγωνισμός για τον σχεδιασμό της μασκότ με τους φαν να επιλέγουν την νικητήρια μασκότ. Το σχέδιο του Yan Xu, ένας δράκος που ονομάστηκε Son of Dreams, ανακοινώθηκε ως η νικητήρια μασκότ στις 18 Απριλίου 2018. Η μασκότ Son of Dreams γεννήθηκε ως ιδέα στην Κίνα στις 8 Αυγούστου 2015, μια μέρα μετά την ανακοίνωση της Κίνας ως διοργανώτριας χώρας του Παγκοσμίου Κυπέλλου σύμφωνα με την βιογραφία αυτής της φιγούρας. Τα μαγικά κέρατα της μασκότ περιγράφεται ότι έχουν την ικανότητα να δίνουν στον δράκο "την δύναμη να βλέπει στο μέλλον και να προβλέπει παιχνίδια και κινήσεις προτού αυτά συμβούν στην πραγματικότητα". Φορά μια κόκκινη και μπλε φόρμα με το λογότυπο της διοργάνωσης και μιμείται τον καλύτερο παίκτη της Κίνας Yao Ming. Αυτή η μασκότ επιλέχθηκε απέναντι στους άλλους φιναλιστ ; τον Speed Tiger, ο οποίος εμπνεύστηκε από μια τίγρη της Σιβηρίας και τον QiuQiu (a.k.a. Little Lightning) που εμπνεύστηκε από ένα λιοντάρι της Κίνας. Η επίσημη μασκότ έκανε την πρώτη της δημόσια εμφάνιση στις 28 Ιουνίου 2018 στο Σεντσέν.

Μπάλα

Στις 16 Μαρτίου 2019, η FIBA αποκάλυψε την επίσημη μπάλα που θα χρησιμοποιηθεί στο Παγκόσμιο Κύπελλο Καλαθοσφαίρισης. Πρόκειται για την Molten BG5000, την οποία σχεδίασε η εταιρεία Molten.

Επίσημο τραγούδι

Το τραγούδι "Champion" κυκλοφόρησε στις 24 Ιουλίου 2019, με ερμηνευτές τον Αμερικανό τραγουδιστή Jason Derulo και την Κινέζα τραγουδίστρια Tia Ray. Ερμηνεύεται και στα αγγλικά και στα κινέζικα, την επίσημη γλώσσα της διοργανώτριας χώρας.

Ζητήματα και ανησυχίες

Υπάρχουν ανησυχίες από τις εθνικές ομοσπονδίες ότι οι ίδιες δεν θα είναι σε θέση να παίξουν στους προκριματικούς αγώνες με παίκτες από παγκόσμια κορυφαία επαγγελματικά πρωταθλήματα (όπως η Εθνική Ένωση Μπάσκετ και η Euroleague).